jkorsvik/nowiki_second_scrape_merged huggingface dataset:
Recoleta-demningen

Recoleta-demningen er en demning som besørger vannforsyning og irrigasjon beliggende 16 km nordvest for Ovalle i Monte Patria, provinsen Limari og regionen Coquimbo, nordlig-sentrale Chile. Det ligger i vassdraget Río Limarí. Anlegget ble utbygget fra 1929 til 1934. Innviing av vannforsyningen skjedde først i 1947.
Reservoaret er på 5,55 km² (555 hektar), mens vannmassene som demmer opp har et volum på inntil 97 millioner m³. Selve damanlegget er 80 meter høyt og 910 meter lang, og er en jordfyllingsdam med betongdekke.


== Se også ==
Liste over verdens største vannkraftverk


== Eksterne lenker ==
Utbyggingen av Limari-dalen Arkivert 4. mars 2016 hos Wayback Machine. – Ingservtur. Besøkt 21. februar 2012.
Marzocchi

Marzocchi er en italiensk produsent av industruille hydrauliske pumper og dempegafler til motorsykkel og tråsykler, etablert i 1949 av de brødrene Stefano og Guglielmo Marzocchi. I 2008 kjøpte det amerikanske selskapet Tenneco opp Marzocchi, og endret det offisielle navnet til Tenneco Marzocchi S.R.L.


== Kjente produkter ==
En av de mest kjente dempegaflene for tråsykler Marzocchi har produsert er modellen 888 (også kjent som «Triple 8»). 888-en var revolusjonerende da den ble lansert i 2004 og hadde en helt ny kompresjonsdemperenhet. Senere laget Marzocchi også en kompresjonsjusteringshylse for at man ytterligere kunne justere denne.


== Eksterne lenker ==
Marzocchis offisielle nettsted
Enzo Finger

Enzo Finger, egentlig Heinz Finger (født 1. mai 1955 i Sveits) er en sveitsisk-norsk grafisk designer.
Han begynte 16 år gammel som elev på Kunstgewerbschule i Zürich; han flyttet til Norge i 1976 og jobbet først for Bruno Oldani. Han etablerte i 1982 sitt eget firma Enzo Finger Design, med kontorer i Drøbak.Han har utarbeidet grafiske profiler for flere store virksomheter som Kloster cruiserederi, Flytoget, Alpharma, Universitetet i Oslo, Oslo 1 000 år. Han er også ansvarlig for flere frimerkeutgivelser siden 1994, blant annet Prinsessedåpen, Posthorn, Oslo lufthavn Gardermoen, Norges Fotballforbund 100 år, 100 års markering av Nobels fredspris.Han har fått Merket for god design 12 ganger fra 1994 til 2005, for bedrifters grafiske profil og for frimerkeutgivelser; Gullblyanten 1989, 1990, 1991, 1992; pris i Årets vakreste bøker 1989, 1991; Visueltprisen flere ganger fra 1993 til 2004; og vunnet flere konkurranser om minnemynter i regi av Norges Bank. Da han mottok Jacobprisen for 2005 sa juryen at han «har satt sitt preg på norsk design med sin personlige og elegante stil og sine avstemte farger. Det fremheves at hans arbeider er uavhengig av trender og hippe tendenser i bransjen. Enzo Fingers fokus er på kundene og det å finne de komplette visuelle svar på deres problemstillinger.» Han har, som den tredje nordmann, vært medlem av AGI – Alliance Graphique Internationale, siden 1993.


== Referanser ==


== Eksterne lenker ==
(en) Offisielt nettsted 
(en) Enzo Finger – kategori av bilder, video eller lyd på Commons
No vil eg vake med deg

No vil eg vake med deg er et norsk musikkalbum med Hilde Louise Asbjørnsen. Det ble utgitt i 2006. Albumets betegnelse er UpNorth Discs UNCD004.
Det var en hyllest til Monica Zetterlund.
Produsent: Georg Wadenius.


== Sporliste ==
«Å legge til ved ei brygge» («Att angöra en brygga») (Lars Färnlöf/Edvard Hoem)
«Visa frå Utanmyra» («Visa från Utanmyra») (Trad./Edvard Hoem)
«Du» (Bo Nilsson/Edvard Hoem)
«Kvar tok vinen vegen» (Georg Riedel/Edvard Hoem)
«Ka e det?» («Dat Dere») (Bobby Timmons/Edvard Hoem)
«No vil eg vake med deg» («Walkin' My Baby Back Home») (Fred E. Ahlert/Edvard Hoem)
«Ingenting» (Lars Färnlöf/Edvard Hoem)
«Kvar vart de av» («Where Did They Go») (Gloria Sklerov-Harry Lloyd/Edvard Hoem)
«En haltande sommarvals» (Bo Göran Edling/Edvard Hoem)
«Mr Kelly» (Owe Thörnqvist/Edvard Hoem)
«Kven tenker han på» (Olle Adolphson/Edvard Hoem)
«Eg veit ei herleg rose» (Trad./Edvard Hoem)


== Eksterne lenker ==
(en) No vil eg vake med deg på Discogs
Where Did They Go

«Where Did They Go» er en amerikansk sang, skrevet av Gloria Sklerov og Harry Lloyd. Den mest kjente versjonen, med Peggy Lee, ble utgitt på singlen Capitol 3113 i USA i 1971. Arrangør og dirigent var Don Sebesky. Produsent var «Snuff Garrett». B-siden var «All I Want».


== Andre versjoner ==
Sandie Shaw. Utgitt på singlen Pye 7N 45118 i Storbritannia 14. januar 1972. Produsenter var Herbie Flowers og Roger Coulam. B-siden var «Look at Me».
Diana Dors. Utgitt på singlen Nomis NOM 1 i Storbritannia i 1981. Produsent var Simon Napier-Bell. B-siden var «It's You Again».


== Nynorsk versjon ==
Edvard Hoem har skrevet en nynorsk tekst. Den bærer tittelen «Kvar vart de av».


=== Innspilling ===
Hilde Louise Asbjørnsen. Utgitt på CD-albumet 'No vil eg vake med deg (UpNorth Discs UNCD004) i 2006.


== Referanser ==
Lakshadweep (distrikt)

Lakshadweep er et distrikt som omfatter hele det indiske forbundsterritoriet Lakshadweep.


== Demografi ==
Ved folketellingen i 2011 var det 64 429 innbyggere i distriktet, mot 60 650 i 2001. Den urbane befolkningen utgjør 78,08 % av befolkningen.
Barn i alderen 0 til 6 år utgjorde 11,00 % ved folketellingen i 2011 mot 14,99 % i 2001. Antallet jenter i den alderen per tusen gutter var 908 i 2011 mot 959 i 2001. 


== Referanser ==
Koninklijke Marechaussee

Koninklijke Marechaussee er Nederlands gendarmeri, etablert 26. november 1814. Det er én av Nederlands fire forsvarsgrener og er underlagt Forsvarsministeriet, men utfører både sivile og militære polititjenester.


== Ansvarsområder ==
Blant ansvarsområdene er:

vokte landets grenser
vokte monarken, den kongelige familie og øvrighetspersoner
sikkerhets- og politioppgaver på sivile lufthavner, for eksempel Schiphol
sikre sivil luftfart mot terrorisme
eskortere NATO-konvoier
bekjempe ulovlig innvandring
bekjempe internasjonal kriminalitet
forhindre og stanse opptøyer
assistanse til politiet


== Bilder ==

		
		
		
		


== Ansatte ==

Koninklijke Marechaussee har omkring 6 800 ansatte og hovedkvarter i Haag.

PolitisoldaterPolitisoldatene rekrutteres blant de som har grunnskole eller yrkesfaglig utdanning (nivå 2) på videregående skole. De ansettes på åremål i fem år.

UnderoffisererUnderoffiserene rekrutteres blant de med yrkesfaglig utdanning på grunnskole eller yrkesfaglig utdanning (nivå 3) på videregående skole, eller blant politisoldater med to og et halvt års ansettelse. De ansettes på åremål og kan forbli ansatt til 35 års alder.

OffisererOffiserer rekrutteres blant de med studiekompetanse eller avansert studiekompetanse. Utdanningen begynner med ett års ledertrening ved krigsskolen i Breda og fortsettes med tre år ved politihøyskolen i Apeldoorn. Der erverves en bachelorgrad i operativ politileding.


== Grader og distinksjoner ==
OffisererUnderoffiserer
Politisoldater


== Eksterne lenker ==
Offisielt nettsted 
(en) Koninklijke Marechaussee – kategori av bilder, video eller lyd på Commons
El Yeso-demningen

El Yeso-demningen er en demning med vannkraftverk, som besørger vannforsyning og irrigasjon beliggende 27 km fra Ovalle i San Juán de Maipo, provinsen Cordillera og hovedstadsregionen Santiago, sentrale Chile. Det ligger i vassdraget Río Yeso. Anlegget ble utbygget fra 1959 til 1964. 
Reservoaret er på 8,09 km² (809 hektar), mens vannmassene som demmer opp har et volum på inntil 253 millioner m³. 
Demningen ligger hele 2 500 meter over havet.


== Se også ==
Liste over verdens største vannkraftverk
Santa Juana-demningen

Santa Juana-demningen er en demning som besørger vannforsyning og irrigasjon beliggende 30 km øst for Vallenar i kommunen Alto del Carmen, provinsen Huasco og regionen Atacama, sentrale Chile. Det ligger i vassdraget Río Huasco. Anlegget ble utbygget fra 1992 til 1995.
Demningen er 100–150 meter høy. Reservoaret er på 4 km² (400 hektar), mens vannmassene som demmer opp, har et volum på inntil 163 millioner m³. Reservoaret er 8–10 km langt. Demningen er en steinfyllingsdam med betongdekke.


== Se også ==
Liste over verdens største vannkraftverk
Convento Viejo-demningen

Convento Viejo-demningen er en demning for irrigasjon i elva Tinguiririca, ei sideelv til Cachapoal i det sentrale Chile. Demningen ligger 83 km sør for bykommunen Rancagua, 12 km fra Chimbarongo og 155 km sør for Santiago.  Anlegget ligger i provinsen Colchagua i regionen O'Higgins. 
Dette anlegget ble påbegynt i 2005 og stod ferdig utbygd i 2008. Planleggingen startet allerede i 1973. 
Demningen er en betongdam som er 32 meter høy. Reservoaret inneholder inntil 237 millioner m3 vannmasser, og har et areal på inntil 30 km² (3.000 hektar).


== Se også ==
Liste over verdens største vannkraftverk


== Eksterne lenker ==
Hjemmeside for eierselskapet. Besøkt 21. februar 2012.
Liste over Etiopias keisere

Dette er en liste over Etiopias keisere.


== Zagwe-dynastiet ==
Årstallene for de tidlige keiserne i Zagwe-dynastiet er usikre. Det begynte en eller annen gang på 1100-tallet.


== Keiserdømme ==
Det salomonske dynasti:


== Se også ==
Liste over Etiopias statsoverhoder etter 1974
Fobofobi

Fobofobi (fra greske φόβος, phobos som betyr redsel; også skrevet phobofobi) eller fobiskrekk er en fobi og en angstlidelse definert som frykten for fobier, eventuelt «fobien mot fobier». Mer spesifikt handler fobofobi om frykten for den følelsen av å være redd for en eller flere ting. En fobi er en følelse av redsel uten at fenomenet som skremmer har noen objektiv fare forbundet med seg. Fobofobi er dermed knyttet til frykten for å få slike irrasjonelle opplevelser. Angstlidelsen kan føre til alvorlige psykiske lidelser og panikk, men kan på lik linje med andre fobier bli forsøkt behandlet hos psykologer.
Symptomene en pasient med fobofobi utvikler ligner mange andre angstlidelsers symptomer og kan blant annet være svimmelhet, høy puls, hyperventilering, fremmedliggjøring av nære bekjente og overdreven svetting.


== Se også ==
Panikklidelse


== Referanser ==
Per Kristian Støbakk

Per Kristian Støbakk (født 17. august 1958), bedre kjent under navnet PK Støbakk, er en norsk musiker, låtskriver, trekkspiller og sanger. Han er kjent som trekkspiller og sanger i danseorkesteret PK & DanseFolket som han etablerte via TV 2 og gjort stor suksess i ettertid med to Spellemannpris-nominasjoner. Han spilte i dansebandet Vikings på fra 1978 til 1982. Han har også samarbeidet med artister som Trond Erics, Vestnorge og Anne Nørdsti.


== Diskografi ==


=== PK & DanseFolket ===
AlbumKom nærmere... (2002)
I kjempeslag (2004)
Livet lar skjebna få rå (2005)
Heng deg på (2006)
Bam bam bam (2007)
20 Beste (2008)
En god venn (2009)
I Løvens Tegn (2010)
Full Track - en ode til Landeveiens riddere (2011)SinglerA Couple More Years (2011)


=== Vikings ===
Vikings 4: Gjør som en viking! (1979)
Vikings 5: I rockeheksens klør! (1981)


=== Andre deltagelser ===
Diverse artister: Årets Dansebandmelodi 2002 (2002)
Diverse artister: Dansegalla 2 (2002)
Diverse artister: Dansebandfestivalen Seljord 2002 (2002)
Diverse artister: Dansegalla 3 (2003)
Diverse artister: Dansebandfestivalen Seljord 2003 (2003)
Diverse artister: Dansefestivalen Sel 2004 (2004)
Diverse artister: Absolute Danseband (2004)
Diverse artister: Kjent og ukjent (2004)
Diverse artister: Musikk for voksne - Gladlåter (2004)
Diverse artister: Årets Dansebandmelodi 2004 (2004)
Diverse artister: Dansebandfestivalen Seljord 2004 (2004)
Diverse artister: Årets Dansebandmelodi 2005 (2005)
Diverse artister: På dansefot 3 (2005)
Trond Erics: Speilbilde (2006)
Diverse artister: På dansefot 4 (2006)
Diverse artister: Sommerdansen 2 (2006)
Vestnorge: Livets karusell (2006)
Diverse artister: På dansefot 5 (2007)
Scandix: Full pakke (2007)
Diverse artister: På dansefot 6 (2007)
Diverse artister: Dansebandfestivalen Seljord 2007 (2007)
Diverse artister: På dansefot 7 (2007)
Vestnorge: Hva som helst for deg (2008)
Diverse artister: På dansefot 8 (2008)
Diverse artister: Seljordfestivalen 2008 (2008)
Steinar Engelbrektson Band: Rabalder (2008)
Diverse artister: På dansefot 9 (2008)
Diverse artister: Råte løyle' - Dansefestivalen i Sel 2008 (2008)
Steinar Engelbrektson: God jul og godt nytt år (2008)
Diverse artister: På dansefot 10 (2009)
Steinar Engelbrektson Band: Minna som eg har (2009)
Diverse artister: Seljordfestivalen 2009 (2009)
Frank Robert Bentzen: Det er lov å drømme (2009)
Anne Nørdsti: Livet er nå (2009)
Diverse artister: Dansebandjul (2009)
Diverse artister: Sommerfest! (2010)
Steinar Engelbrektson Band: Aller beste (2010)
Diverse artister: Dansefestivalen Sel 2010 (2010)
Diverse artister: Seljordfestivalen 2010 (2010)
Vassendgutane med venner: Julefest i vest (2010)
Diverse artister: Jackpot! - Norges 20 største dansebandhits (2011)
Diverse artister: Seljordfestivalen 2011 (2011)
Diverse artister: Drømmesommer (2011)
Krumhermersdorf

Krumhermersdorf er en bydel i Zschopau i Erzgebirgskreis i Direktionsbezirk Chemnitz i den sørlige delen av Fristaten Sachsen. 
Krumhermersdorf var tidligere en selvstendig kommune. Den ble innlemmet i Zschopau den 1. januar 1999.
Ansprung

Ansprung er en «Ortsteil» i kommunen Marienberg i Erzgebirgskreis i Direktionsbezirk Chemnitz i den sørlige delen av Fristaten Sachsen.
Ansprung var tidligere en selvstendig kommune. Den ble innlemmet i Zöblitz den 1. januar 1999.


== Eksterne lenker ==
(en) Ansprung – kategori av bilder, video eller lyd på Commons
Lengefeld

Lengefeld er en tidligere fjellby langs Silberstraße i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 4 450 innbyggere den 31. desember 2010.
Den 1. januar 2014 ble byen slått sammen med landkommunen Pockau til den nye bykommunen Pockau-Lengefeld. Kalkverket i byen er en del av verdensarvområdet Erzgebirge/Krušnohoří gruveområde.


== Bilder ==

		
		
		


== Referanser ==


== Eksterne lenker ==
Offisielt nettsted 
(en) Lengefeld – kategori av bilder, video eller lyd på Commons
Wünschendorf (Pockau-Lengefeld)

Wünschendorf er en landsby i Pockau-Lengefeld i Erzgebirgskreis i Direktionsbezirk Chemnitz i den sørlige delen av Fristaten Sachsen. 
Wünschendorf var tidligere en selvstendig kommune. Den ble innlemmet i Lengefeld den 1. januar 1999.
Lippersdorf

Lippersdorf er en bydel i Lengefeld i Erzgebirgskreis i Direktionsbezirk Chemnitz i den sørlige delen av Fristaten Sachsen. 
Lippersdorf var tidligere en selvstendig kommune. Den ble innlemmet i Lengefeld den 1. januar 1999.


== Bilder ==
Reifland

Reifland er et delområde i kommunen Pockau-Lengefeld i Erzgebirgskreis i Direktionsbezirk Chemnitz i den sørlige delen av Fristaten Sachsen. 
Reifland var tidligere en selvstendig kommune. Den ble innlemmet i Lengefeld den 1. januar 1999.


== Bilder ==
Jan Olav Jensen

Jan Olav Jensen (født 6. november 1959) er en norsk arkitekt. Sammen med Børre Skodvin (f 1960) dannet han Jensen & Skodvin Arkitektkontor i 1995.
Arkitektkontoret har fått flere priser, blant annet Treprisen 1999 og Jacobprisen 2007; og for sitt arbeid med Mortensrud kirke har de fått Grosch-medaljen (2003) og Houens fonds diplom (2008).


== Referanser ==


== Eksterne lenker ==
(no) Publikasjoner av Jan Olav Jensen i forskningsdokumentasjonssystemet CRIStin
Alaena

Alaena er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae). 


== Utseende ==
Ganske små (vingespenn 22-32 millimeter) sommerfugler.
Vingene er slanke, kroppen og beina ofte påfallende hårete.
På farge er de gjerne brun- eller gulaktige, ofte med hvite flekker, oversiden oftest med mørk ytterkant.


== Levevis ==
Larvene lever av blågrønnbakterier, alger, lav og annet organisk materiale som de skraper av trestammer og steiner. Noen av disse sommerfuglene er skogsinsekter, men det er også en del som holder til på steinete gressmark.


== Utbredelse ==
Slekten er utbredt i Afrika sør for Sahara, de fleste artene i de sørlige og østlige delene.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Poritiinae
delgruppe / stamme Liptenini
delgruppe Pentilina
slekt Alaena Boisduval, 1847 – 25 arter
Alaena ackeryi D'Abrera, 1980
Alaena amazoula Boisduval, 1847
Alaena bicolora Bethune-Baker, 1924
Alaena bjornstadi Kielland, 1993
Alaena brainei Vári, 1976
Alaena caissa Rebel & Rogenhofer, 1894
Alaena dodomaensis Kielland, 1983
Alaena exotica Collins & Larsen, 2005
Alaena ferrulineata Hawker-Smith, 1933
Alaena interposita Butler, 1883
Alaena johanna Sharpe, 1890
Alaena kiellandi Carcasson, 1965
Alaena lamborni Gifford, 1965
Alaena maculata Hawker-Smith, 1933
Alaena madibirensis Wichgraf, 1921
Alaena margaritacea Eltringham, 1929
Alaena ngonga Jackson, 1966
Alaena nyassa Hewitson, 1877
Alaena oberthuri Aurivillius, 1899
Alaena ochracea Gifford, 1965
Alaena picata Sharpe, 1896
Alaena reticulata Butler, 1896
Alaena rosei Vane-Wright, 1980
Alaena subrubra Bethune-Baker, 1915
Alaena unimaculosa Hawker-Smith, 1926


== Kilder ==
Alaena på Tree of life


== Eksterne lenker ==
(en) Alaena i Encyclopedia of Life 
(en) Alaena i Global Biodiversity Information Facility 
(en) Alaena hos NCBI 
(en) Kategori:Alaena – bilder, video eller lyd på Wikimedia Commons 
Alaena – detaljert informasjon på Wikispecies 
Finnish lepidoptera – http://www.nic.funet.fi/
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av Alaena amazoula
Bilde av Alaena oberthuri (svært skadet typeeksemplar)
Hærnykflaget

Hærnykflaget er et grunt havstykke i Røst kommune i Nordland som grovt sett går mellom de to øyene Trenyken i nord og Hernyken i sør, som et sund helt vest i Lofoten.
Flaget er om lag 3,5 kilometer langt mellom Æflatskjæran i Norskehavet og Buværflesa i Vestfjorden og ligger i sin helhet innenfor grensene til landskapsvernområdet Røstøyan. Dybden i Hærnykflaget er stort sett under 20 meter og der er en rekke holmer og skjær.
Mellom Trenyken og Hernyken er avstanden i underkant av 700 meter.


== Se også ==
Nykan naturreservat


== Referanser ==
Skomværflaget

Skomværflaget er et grunt sund i Røst kommune i Nordland som grovt sett går mellom øyen Hernyken og Buvær i nord og Skomvær i sør. Det er det vestligste av sundene i Lofoten.Sundet er om lag fire kilometer langt mellom  Hærnykflesan i Norskehavet og Oddskjeret i Vestfjorden, og ligger i sin helhet innenfor grensene til landskapsvernområdet Røstøyan. Dybden i sundet er stort sett under 40 meter og der er en rekke holmer og skjær.
Mellom Gjelfruvær og Skulskjeret er sundet rundt 850 meter bredt.


== Se også ==
Skomvær fyr
Nykan naturreservat


== Fotnoter ==


== Referanser ==
Torbenia

Torbenia er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).


== Levevis ==
Larvene lever av blågrønnbakterier, alger, lav og annet organisk materiale som de skraper av trestammer og steiner.


== Utbredelse ==
Slekten er utbredt i Afrika sør for Sahara.


== Systematisk inndeling ==
Artene (de to som var kjent før 2000) var tidligere plassert i slekten Ornipholidotos.

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Poritiinae
delgruppe / stamme Liptenini
delgruppe Pentilina
slekt Torbenia Libert, 2000 – 5 arter
Torbenia aurivilliusi (Stempffer, 1967)
Torbenia larseni (Stempffer, 1969)
Torbenia persimilis (Libert, 2000)
Torbenia stempfferi (Collins & Larsen, 2000)
Torbenia wojtusiaki (Libert, 2000)


== Kilder ==
Torbenia på Tree of life


== Eksterne lenker ==
(en) Torbenia – oversikt og omtale av artene i WORMS-databasen 
(en) Torbenia i Global Biodiversity Information Facility 
(en) Torbenia hos NCBI 
Torbenia – detaljert informasjon på Wikispecies 
Finnish lepidoptera – http://www.nic.funet.fi/
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Liptenara

Liptenara er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae). 


== Utseende ==
Små til middelsstore, slanke sommerfugler. Vingene er oransje med bredt svarte kanter og en hvit flekk i spissen av forvingen.


== Levevis ==
Larvene lever av blågrønnbakterier, alger, lav og annet organisk materiale som de skraper av trestammer og steiner. 


== Utbredelse ==
Slekten er utbredt i Sentral-Afrika.


== Systematisk inndeling ==

Slekten bør muligens regnes som en undergruppe av slekten Pentila.

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Poritiinae
delgruppe / stamme Liptenini
delgruppe Pentilina
slekt Liptenara Bethune-Baker, 1915 – 3 arter
Liptenara batesi Bethune-Baker, 1915 – Kamerun, Kongo
Liptenara schoutedeni (Hawker-Smith, 1926) – Kongo
Liptenara hiendlmayri (Dewitz, 1887) – Kongo, Uganda


== Kilder ==
Liptenara på Tree of life


== Eksterne lenker ==
(en) Liptenara i Encyclopedia of Life 
(en) Liptenara i Global Biodiversity Information Facility 
(en) Liptenara hos NCBI 
(en) Kategori:Liptenara – bilder, video eller lyd på Wikimedia Commons 
Liptenara – detaljert informasjon på Wikispecies 
Finnish lepidoptera – http://www.nic.funet.fi/
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Explora Petroleum

Explora Petroleum AS var et uavhengig norsk oljeselskap med fokus på letevirksomhet på norsk kontinentalsokkel. Administrerende direktør var John R. Pickard. Selskapet hadde kontor i Stavanger. Selskapet hadde 10 ansatte i februar 2012, og ble prekvalifisert som lisenshaver på norsk sokkel senere samme år. Selskapet var finansiert av private equity-selskapet Warburg Pincus med 150 millioner amerikanske dollar.
Selskapet ble i 2015 kjøpt av North Energy for 2,5 millioner amerikanske dollar.


== Referanser ==


== Eksterne lenker ==
Hjemmesiden til Explora Petroleum AS
Nordlandsflaget

Nordlandsflaget er et grunt havstykke i Værøy kommune i Nordland som grovt sett går mellom øyene Mosken i nordøst og Værøya i sørvest i den ytre delen av Lofoten.
Flaget er 6,5 kilometer langt mellom Skarvholman i Norskehavet og Kvitholmen i Vestfjorden og har over det hele en dybde på rundt 20 meter eller mindre med en rekke holmer og skjær. Fra Nordlandsflaget til Norskehavet går det tre korte sund; Slåklakkleia, Breidsundet og Sørleia.
Mellom Mosken og Nordland på Værøya er havstykket rundt fem kilometer bredt. 


== Se også ==
Moskenstraumen


== Referanser ==
Ingjerd Hanevold

Ingjerd Hanevold (født 30. mars 1955 i Asker) er en norsk kunsthåndverker og smykkekunstner som også er professor ved Kunsthøgskolen i Oslo.Hun er utdannet ved SHKS 1976-81 og ved State University of New York 1981-82. Hun var professor på Högskolan för Design och Konsthandverk i Göteborg 1996–98 og professor ved Kunsthøgskolen i Oslo fra 1998. Hun har drevet eget verksted siden 1986.
Den viktigste delen av hennes arbeid er små og store smykker, blant annet en kolleksjon for David-Andersen 1992. Medaljene ved Vinter-OL 1994 var også hennes verk. Hun har også utført en fasadeutsmykking av Stovner Politihus, 1991. 
hennes første separatutstilling var på Galleri F15 i 1984; hun har siden stilt ut i Europa, Asia og USA. Hun mottok Jacobprisen i 2006. Hun er innkjøpt av Nordnorsk Kunstmuseum, Musée du Louvre, Röhsska museet i Göteborg, Riksgalleriet, de tre norske kunstindustrimuseene (Vestlandske Kunstindustrimuseum, Kunstindustrimuseet i Oslo, Nordenfjeldske Kunstindustrimuseum), Norsk kulturråd og Kunstgewerbemuseum i Berlin.
Ingjerd Hanevold benytter bronse, sølv, gull og steiner, men også organiske materialer i smykkene. Naturen, det organiske og levende, er et symbol hun benytter for vekst og utvikling og som en stadig kilde til inspirasjon. Det er symbolverdi i Hanevolds ornamentale smykker, som ringen som ligner frøkapselen på en lotusblomst, Østens fruktbarhetssymbol."Henne", en serie smykker som Ingjerd Hanevold utførte for David-Andersen A/S, er tydelig naturinspirert


== Referanser ==